b'\n_START_ARTICLE_\nPremi govor\n_START_PARAGRAPH_\nPremi govor je vrsta poro\xc4\x8danega govora, pri katerem se besedilo prvotnega govora ne spreminja (dobesedni navedek), dodan mu je spremni stavek. Dobesedni navedek je natan\xc4\x8den zapis povedanega, izre\xc4\x8denega. V pisavi ga zapi\xc5\xa1emo med narekovaji. Spremni stavek spremlja dobesedni navedek in ga prepoznamo po glagolu rekanja. Glagol rekanja je v spremnem stavku lahko elipti\xc4\x8dno izpu\xc5\xa1\xc4\x8den, uporabljen pa glagol, ki podaja du\xc5\xa1evno stanje ali odziv: \xc2\xbbNikar me ne priganjaj\xc2\xab, se je skoraj zjezila Barbara. (Mi\xc5\xa1ljeno je je skoraj jezno rekla Barbara.)\n_START_SECTION_\nPrimer premega govora\n_START_PARAGRAPH_\nPremi govor: \xc2\xbbJutri bom zamudil dve uri,\xc2\xab\xc2\xa0se je opravi\xc4\x8dil Tone._NEWLINE_ Dobesedni navedek: Jutri bom zamudil dve uri_NEWLINE_ Spremni stavek: se je opravi\xc4\x8dil Tone.\n_START_SECTION_\nLo\xc4\x8dila v premem govoru\n_START_PARAGRAPH_\nSpremni stavek je od dobesednega navedka lo\xc4\x8den z dvopi\xc4\x8djem, \xc4\x8de je pred njim: Profesor je vpra\xc5\xa1al: \xc2\xbbKdo je izumil ladijski vijak?\xc2\xab. \xc4\x8ce je dobesedni navedek pred spremnim stavkom ju lo\xc4\x8duje vejica, vpra\xc5\xa1aj ali klicaj, glede na to, ali je dobesedni navedek pripovedni oz. nedokon\xc4\x8dan, vpra\xc5\xa1alni ali vzkli\xc4\x8dni: \xc2\xbbDe\xc5\xbe bo,\xc2\xab\xc2\xa0je rekla. \xe2\x80\x93 \xc2\xbbKdo je izumil ladijski vijak?\xc2\xab\xc2\xa0je vpra\xc5\xa1al profesor. \xe2\x80\x93 \xc2\xbbTega pa ne!\xc2\xab\xc2\xa0je vpil.'